Petter Heggstad

Petter Heggstad (født 22. oktober 1891, død 30. september 1967) var gårdbruker på Heggstad i Inderøy kommune og ordfører i Sandvollan kommune fra 1926 til 1928.O.Sa. «70 år». Trønder-Avisa, 20.10.1961«Petter Heggstad» [dødsannonse]. Trønder-Avisa, 3.10.1967Folketelling 1900 for 1729 Inderøy herred Hegstad; Digitalarkivet Han representerte Bondepartiet , og var også NS-oppnevnt ordfører 1942–45 Han var sønnesønn av Peter Hægstad som var ordfører i Inderøy 1876–85.Olav Andreas Moen. «Hustad/Sandvollan kommune 1907 -1962». Eynni Idri; årbok utgitt av Inderøy museums- og historielag, 1998

Heggstad gikk på Sund folkehøgskole 1908–09,  og på Mære landbruksskole 1910-11.Folketelling 1910 for 1731 Sparbu herred Peter Hegstad; Digitalarkivet Han var den første formannen i Sandvollan bondelag da dette ble stiftet i 1921, og kona Ingebjørg var den første lederen av Sandvollan bondekvinnelag i 1935.  Han var skolestyreformann 1932–37. Han var aktiv i rettssaken som bønder i Inderøy/Sandvollan førte om seterrettigheter i Verranfjellene i 1931 og 1936, og satt etter rettsseieren i det første fjellstyret for Verran.

Heggstad var kjent for å være glad i å reise, og gjennomførte sykkelferier i store deler av Sør-Norge. Han traff sin kone Ingebjørg Bringa fra Telemark på en slik reise.  Han eide også en av de første personbilene på Sandvollan, og fikk i 1920 tillatelse fra herredsstyret til å bruke den på kommunale veier. 

På samme måte som andre ordførere sendte han i 1941 en rapport til Innenriksdepartementet om hvordan aprildagene i 1940 hadde forløpt. Disse rapportene ble offentliggjort i april 2020.Ordførerrapportene våren 1940; digitalarkivet.no

Under landssvikoppgjøret i 1946 ble Heggstad dømt til 8 måneders fengsel og 17 500 kr i bot.Nord-Trøndelag og Inntrøndelagen, torsdag 31. januar 1946

 Referanser 

Kategori:Personer fra Inderøy kommune
Kategori:Ordførere i Sandvollan
Kategori:Sp-ordførere i Nord-Trøndelag
Kategori:NS-ordførere i Nord-Trøndelag
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen
Kategori:Norske bønder